smcproject/ml-wiki-sentences huggingface dataset:
സെന്റ് ജോർജ്ജ് ഫെറോനാ പള്ളി, മുതലക്കോടം ഇംഗ്ലീഷ് വിലാസം https://ml.wikipedia.org/wiki/St.
George_Forane_Church_Muthalakodam
ഇടുക്കി ജില്ലയിലെ മുതലക്കോടം എന്ന സ്ഥലത്ത് സ്ഥിതി ചെയ്യുന്ന വിശുദ്ധ ഗിവർഗ്ഗീസിന്റെ നാമധേയത്തിലുള്ള പള്ളിയാണ് സെന്റ് ജോർജ്ജ് ഫെറോനാ പള്ളി .
മുത്തപ്പന്റെ പള്ളി എന്നും ഇതറിയപ്പെടുന്നു.
ചരിത്രം മുതലക്കോടം പള്ളി
മുതലക്കോടം പള്ളി എഡി 1312ൽ സ്ഥാപിച്ചതാണെന്നാണു പരമ്പരാഗതമായി പറയുന്നത്.
എറണാകുളം അരമനയിൽ നിന്നു 1908ൽ അയച്ച കല്പനയ്ക്കു മറുപടിയായി മുതലക്കോടം വികാരി എഴുതിയ മറുപടിയിൽ പറയുന്നത് സ്ഥാപനവർഷത്തെക്കുറിച്ചു രേഖയില്ലെന്നും പണ്ടാരവകപ്പാട്ടം.
പതിഞ്ഞ സ്ഥാലത്താണു പള്ളിയിരിക്കുന്നതുമെന്നാണ്.
അതിരൂപതയുടെ 1911ലെ സെൻസസ് അനുസരിച്ച് 210 കുടുംബങ്ങളും 227  പുരുഷന്മാരും  256 സ്ത്രീകളും 12 വയസ്സിൽ കവിയാത്ത ഇരുന്നൂറ്റിയമ്പത്തിയാറ് ആൺകുട്ടികളും ഇരുന്നൂറ്റിയാറ് പെൺകുട്ടികളും ഉണ്ട്.
ആകെ 180 കുട്ടികൾ പഠിക്കുന്നുണ്ടെന്നുമുണ്ട്.
എ.ഡി 1129ൽ ഞാളൂർകോവിലും എഡി 1229ൽ മുതലക്കോടം പള്ളിയും സ്ഥാപിച്ചുവെന്ന് ഒരു പാരമ്പര്യമുണ്ട്, ഹൈന്ദവരുടെയിടയിൽ .
ഈ പള്ളിയുടെ സ്ഥാപനത്തെ സംബന്ധിച്ചു പരമ്പരാഗതമായി പറഞ്ഞുവരുന്നത് മറ്റത്തിൽ മുത്തി എന്ന പ്രഭ്വി ആണ് ഈ പള്ളി വച്ചതെന്നാണ്.
അവർക്ക് പണ്ടകശാല ഉണ്ടായിരുന്നുവെന്നും പണ്ടകശാലയിൽ വ്യാപാരവസ്തുക്കൾ സൂക്ഷിക്കുന്ന വ്യാപാരികളിൽനിന്ന് കപ്പം വാങ്ങിച്ചിരുന്നതുകൊണ്ട് അവരെ കപ്പത്തിയമ്മമാരെന്നു സാധാരമമായി വിളിച്ചിരുന്നുവെന്നും പറയുന്നു.
പണ്ടകശാലയുടെ തൊട്ടടുത്താണ് പള്ളിവച്ചത്.
സഭാചരിത്രകാരനായ ബഹുമാനപ്പെട്ട ബർണാർദ് തോമ്മാ 1916ൽ പ്രസിദ്ധീകരിച്ച "മാർതോമ്മാ ക്രിസ്താനികൾ " എന്ന ഗ്രന്ഥത്തിൽ പള്ളിസ്ഥാപനസംബന്ധമായ വിവരങ്ങൾ ചേർത്തിട്ടുണ്ട് അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ്
സെന്റ് തോമസ് കോളേജ്, തൃശൂർ ഇംഗ്ലീഷ് വിലാസം https://ml.wikipedia.org/wiki/St.
_Thomas_College,_Thrissur
തൃശ്ശൂരിൽ സ്ഥിതിചെയ്യുന്ന ഒരു കലാലയമാണ് സെന്റ് തോമസ് കോളേജ്, തൃശൂർ .
മാർ അഡോൾഫ് മെഡ്ലിക്കോട്ട് 1889 ൽ സ്ഥാപിച്ച ലോവർ സെക്കൻഡറി സ്കൂൾ പിൽക്കാലത്തു് വികാസം പ്രാപിച്ചാണു് 1919-ൽ ഒരു  കലാലയമായി മാറിയതു് .
തൃശൂരിലെ സീറോ മലബാർ കാത്തലിക് അതിരൂപതയാണ് ഈ കലാലയത്തിന്റെ നടത്തിപ്പുകാർ.
തൃശ്ശൂർ അതിരൂപതയുടെ ബിഷപ്പും വികാരിയുമായിരുന്ന റിട്ട.
ഡോ. ജോൺ മേനാച്ചേരി, ഉന്നത വിദ്യാഭ്യാസം പ്രാപിക്കുന്നതിനു് ആഗ്രഹിക്കുന്ന സാധാരണജനങ്ങളെ സേവിക്കുന്നതിനായി 1919 ലാണു് സ്കൂൾ സെന്റ് തോമസ് കോളേജ് എന്ന പേരിൽ കലാലയമായി ഉയർത്തിയതു് .
കലാലയത്തിന്റെ തുടക്കം മുതൽ ആൺകുട്ടികൾക്ക് മാത്രമായിരുന്നു പ്രവേശനം എങ്കിലും, 2002-2003 അദ്ധ്യായന വർഷം മുതൽ പെൺകുട്ടികൾക്കു കൂടി പ്രവേശനം അനുവദിച്ച് ഇതൊരു മിക്സ്‌ഡ് കോളേജ് ആക്കി മാറ്റുകയയിരുന്നു ഫാദർ മോൺസിഗ്നോർ ജോൺ പാലോക്കാരൻ ആണ് ആദ്യ പ്രിൻസിപ്പാൾ.
"സത്യം നിങ്ങളെ സ്വതന്ത്രനാക്കും" എന്നർഥം വരുന്ന വേറിറ്റാസ് വോസ് ലിബെറബിറ്റ് എന്നതാണ് കലാലയത്തിന്റെ ആദർശസൂക്തം.
മുൻ മുഖ്യമന്ത്രിയായിരുന്ന ഇ.
എം.എസ് നമ്പൂതിരിപ്പാട് ഇവിടുത്തെ വിദ്യാർത്ഥിയായിരുന്നു.
ഐക്യകേരളത്തിലെ ആദ്യത്തെ വിദ്യാഭ്യാസ മന്ത്രിയായിരുന്ന ജോസഫ് മുണ്ടശ്ശേരി ഈ കലാലയത്തിൽ അദ്ധ്യാപകനുമായിരുന്നു.
പ്രശസ്ത പൂർവ്വവിദ്യാർത്ഥികൾ ഇ.
എം.എസ്. നമ്പൂതിരിപ്പാട് കെ. പി. ജി. നമ്പൂതിരി പനമ്പിള്ളി ഗോവിന്ദമേനോൻ പ്രൊഫ. ജോസഫ് മുണ്ടശ്ശേരി മത്തായി മാഞ്ഞൂരാൻ സി. അച്യുതമേനോൻ വി. എം. സുധീരൻ കൊച്ചൗസേപ്പ് ചിറ്റിലപ്പിള്ളി മാർ ജെയിംസ് പഴയാറ്റിൽ ജോർജ്ജ് മേനാച്ചേരി എം. പി. പരമേശ്വരൻ ഔസേപ്പച്ചൻ അൽഫോൻസ് ജോസഫ് പി. ടി. കുഞ്ഞുമുഹമ്മദ് ജസ്റ്റീസ് പി. ആർ. രാമൻ ഡോ. മാർ അപ്രേം മാർ ജോർജ്ജ് ആലപ്പാട്ട് ജോസഫ് മാർ കൂറിലോസ് IX സി എം സ്റ്റീഫൻ - യൂണിയൻ മിനിസ്റ്റർ സ്വാമി ചിന്മയാനന്ദ സരസ്വതി ബസേലിയോസ് മാർതോമാ പൗലോസ് ദ്വിദീയൻ ബിഷപ്പ് മാർ ആൻഡ്രൂസ്സ് താഴത്ത് ബിഷപ്പ് മാർ പോൾ ചിറ്റിലപ്പിള്ളി ബിഷപ്പ് ഡോ .
പൗലോസ് മാർ പൗലോസ് ബിഷപ്പ് മാർ സെബാസ്റ്റ്യൻ പൊഴോലിപറമ്പിൽ ബിഷപ്പ് മാർ ജോയ് ആലപ്പാട്ട് ബിഷപ്പ് മാർ പ്രിൻസ് പാണേങ്ങാടൻ ബിഷപ്പ് മാർ തോമസ് വാഴപ്പിള്ളി മോൺ  പോൾ കാക്കശ്ശേരി മോൺ  ആന്റണി മാളിയേക്കൽ മോൺ  ജോസഫ് വിളങ്ങാടൻ ചീഫ് .
ജസ്റ്റിസ്.
എം.എസ് മേനോൻ ജസ്റ്റിസ്.
എം.പി  മേനോൻ ജസ്റ്റിസ്.
കെ.ടി. ശങ്കരൻ ജസ്റ്റിസ്.
വിശ്വനാഥ അയ്യർ ജസ്റ്റിസ്.
അശോക് മേനോൻ ജസ്റ്റിസ്.
എസ് രാമൻ വി.ആർ .
കൃഷ്ണൻ എഴുത്തച്ഛൻ എം.എം തോമസ് - യൂണിയൻ മിനിസ്റ്റർ പി എ ആന്റണി - എം.പി വി. എം. സുധീരൻ - എം. പി കെ. മോഹൻദാസ്  - എം. പി പ്രൊഫ. ജോസഫ് മുണ്ടശ്ശേരി - മന്ത്രി മത്തായി മാഞ്ഞൂരാൻ - മന്ത്രി അഡ്വ .
കെ. ടി അച്യുതൻ - മന്ത്രി കെ. നാരായണക്കുറുപ്പ്  - മന്ത്രി പി.കെ വേലായുധൻ   - മന്ത്രി ബേബി ജോൺ    - മന്ത്രി പി.പി. ജോർജ്   - മന്ത്രി പി.ജെ. ജോസഫ് - മന്ത്രി പ്രൊഫ. സി. രവീന്ദ്രനാഥ് - വിദ്യാഭ്യാസ  മന്ത്രി സി. എസ്. ഗംഗാധരൻ - എം.എൽ .
എ അഡ്വ.
എൻ.ഐ.ദേവസ്സിക്കുട്ടി  - എം.എൽ .
എ ജോസ് താന്നിക്കൽ -എം.
എൽ.എ. അഡ്വ.
വി.ബലറാം  -എം.
എൽ.എ. എം.കെ.പോൾസൺ മാസ്റ്റർ   -എം.
എൽ.എ. അനിൽ അക്കര   -എം.
എൽ.എ. വി.കെ ദാസൻ ഐ.പി.പോൾ - മേയർ അഡ്വ.
പി.പി. ദേവസ്സി അഡ്വ.
സി.സി. ജോർജ് അഡ്വ.
എ.പി.ജോർജ് ഡോ. കെ ഗോപാലൻ -വൈസ് ചാൻസലർ ഡോ. ടി.എൻ.ജയചന്ദ്രൻ -വൈസ് ചാൻസലർ ഡോ. എ.ജയകൃഷ്ണൻ -വൈസ് ചാൻസലർ ഡോ. ആർ.എസ് കൃഷ്ണൻ - വൈസ് ചാൻസലർ ഡോ. കെ.മോഹൻദാസ്  - വൈസ് ചാൻസലർ ഡോ. രാമചന്ദ്രൻ തെക്കേടത്തു   - വൈസ് ചാൻസലർ ഡോ. ധർമരാജ് അടാട്ട്    - വൈസ് ചാൻസലർ പത്മ.
ശ്രീ.ഡോ.ഇ.
ഡി.ജെമ്മിസ് - ശാസ്ത്രജ്ഞൻ പത്മ.
ശ്രീ.പ്രദീപ് ടി. - ശാസ്ത്രജ്ഞൻ ഡോ.ടി.ആർ.വിശ്വനാഥൻ - ശാസ്ത്രജ്ഞൻ ഡോ.ഇ.
ജെ.ജെയിംസ്  - ശാസ്ത്രജ്ഞൻ ഡോ.സെബാസ്റ്റ്യൻ സി.പീറ്റർ   - ശാസ്ത്രജ്ഞൻ ഡോ.വി.കെ.കൃഷ്ണൻ - ശാസ്ത്രജ്ഞൻ ഡോ.തോമസ് എ. കോടങ്കണ്ടത്ത് - ശാസ്ത്രജ്ഞൻ ഡോ.ഡി.കെ.മണവാളൻ - ഐ.എ.എസ് അവലംബം
പ്രശസ്ത പൂർവ്വവിദ്യാർത്ഥികൾ, വിവരങ്ങൾ ശ്രോതസ് : സാന്തോം ലൂമിനറീസ്, 
ശേഖരിച്ചതും, അടയാളപ്പെടുത്തിയതും തോമസ് സി. ജെ പുറത്തേക്കുള്ള കണ്ണികൾ
10°31′24.94″N 76°13′9.56″E ﻿ / ﻿ 10.5235944°N 76.2193222°E ﻿ / 10.5235944; 76.2193222 St. Thomas College, Thrissur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെന്റ് തോമസ് കോളേജ്, പാലാ ഇംഗ്ലീഷ് വിലാസം https://ml.wikipedia.org/wiki/St.
_Thomas_College,_Palai
കോട്ടയം ജില്ലയിലെ പാലായിൽ മഹാത്മാഗാന്ധി സർവ്വകലാശാലയുടെ കീഴിൽ സ്ഥിതി ചെയ്യുന്ന ഒരു കലാലയമാണ് സെന്റ് തോമസ് കോളേജ് .
പാലാ രൂപതയുടെ കീഴിൽ 1950-ലാണ് കോളേജ് സ്ഥാപിതമായത്.
1961-ലാണ് ഇവിടെ ഇംഗ്ലീഷ് വകുപ്പ് ആരംഭിച്ചത് .
കലാലയ സുവർണ്ണജൂബിലിയുടെ സ്മാരകമായി ആരംഭിച്ച കംപ്യൂട്ടറൈസ്ഡ് ലൈബ്രറിയിൽ 82,000 ഗ്രന്ഥങ്ങളും 50-ലധികം അന്താരാഷ്ട്ര ജേർണലുകളും 230 ദേശീയ ജേർണലുകളും ഉൾപ്പെടുത്തിയിരിക്കുന്നു.
സെന്റ് തോമസ് ഇവാഞ്ചലിക്കൽ സഭ ഇംഗ്ലീഷ് വിലാസം https://ml.wikipedia.org/wiki/St.
_Thomas_Evangelical_Church_of_India
കേരളത്തിലെ  ഒരു എപ്പിസ്കോപ്പൽ സഭയാണ് സെന്റ് തോമസ് ഇവാഞ്ചലിക്കൽ സഭ (St. Thomas Evangelical Church of India).
മാർത്തോമാ ക്രിസ്ത്യാനി ചരിത്രപാരമ്പര്യത്തിൽ ഉള്ള ഈ സഭ 1960-കളിൽ മാർത്തോമ്മാ സഭയിൽ നിന്നു വേർപെട്ട് രൂപീകരിച്ചതാണ് .
പത്തൊൻപതാം നൂറ്റാണ്ടിൽ മലങ്കര സഭയിൽ ഉണ്ടായ നവീകരണ തർക്കങ്ങളിലും പിന്നീടുണ്ടായ പിളർപ്പിലും മാർത്തോമ്മ സഭയുടെ ഭാഗമായി നിന്ന ഒരു വിഭാഗം ആളുകൾ 1961-ൽ അന്നത്തെ മാർത്തോമ്മാ മെത്രാപോലീത്ത ആയിരുന്ന യൂഹാനോൻ മാർത്തോമ്മായുടെ വിശ്വാസപരമായ ചില നിലപാടുകളിൽ പ്രതിഷേധിച്ചും, സഭയിലെ പുരോഗമന-പാരമ്പര്യ വാദികൾ തമ്മിലുള്ള തർക്കങ്ങളെത്തുടർന്നും, കെ.എൻ. ദാനിയേൽ എന്ന വ്യക്തിയുടെ നേതൃത്വത്തിൽ മാർത്തോമ്മാ സഭ വിട്ട് പോകുകയും സെന്റ് തോമസ് ഇവാഞ്ചലിക്കൽ സഭ എന്ന പേരിൽ പുതിയ സഭ സ്ഥാപിക്കുകയും ചെയ്തു.
രണ്ടാം നവീകരണം
മാതൃസഭയിൽനിന്ന് വേർപെട്ടതിന് ശേഷം ചില അടിസ്ഥാനപരമായ ആചാരങ്ങൾ ഈ സഭയിൽ നവീകരണത്തിന് വിധേയമായി; പ്രൈമാ സ്ക്രിപ്ചറായോട് (ബൈബിൾ പ്രഥമം, ഉന്നതം) ചേർന്നുനിൽക്കുന്ന ഉപദേശം  ഉപേക്ഷിച്ച് സോളാ സ്ക്രിപ്ചറാ (ബൈബിൾ മാത്രം) എന്ന സിദ്ധാന്തം സ്വീകരിച്ചു .
കൂദാശകളുടെ എണ്ണം ഏഴിൽനിന്ന് രണ്ടാക്കി കുറച്ചു ( മാമോദീസ , വി. കുർബ്ബാന ) വി. കുർബാനയുടെ അനുഷ്ഠാനം സ്വിങ്ഗ്ലിയൻ ദൈവശാസ്ത്രത്തിൽ (അപ്പവീഞ്ഞുകൾ പ്രതീകങ്ങൾ മാത്രം) അധിഷ്ഠിതമാക്കി.
കുർബ്ബാന തക്സാ പരിഷ്കരിച്ചു, സുറിയാനി പദങ്ങളെ ആരാധനയിൽ പൂർണ്ണമായി ഒഴിവാക്കി കാനോനിക നോമ്പുകളുടെ ആചരണം നിർത്തി ധൂപം, കുരിശ്, മെഴുകുതിരി, പള്ളിമണി തുടങ്ങിയ പല വസ്തുക്കളെയും പള്ളികളിൽ നിന്നും ആരാധനകളിൽനിന്നും ഒഴിവാക്കി തിരശീലയും, ത്രോണോസും ഇല്ലാത്ത മദ്ബഹാകൾ ഉപയോഗിക്കുന്നു ബിഷപ്പുമാർക്ക് വിവാഹം കഴിക്കുവാനുള്ള അവകാശം കൊടുത്തു ബിഷപ്പുമാരുടെ നാമകരണവും, അംശവസ്ത്രങ്ങളും സുറിയാനി പാരമ്പര്യത്തിൽനിന്ന് മാറ്റം വരുത്തി.
ബിഷപ്പുമാർ ബിഷപ്പ് ഡോ. തോമസ് ഏബ്രഹാം (പ്രിസൈഡിങ് ബിഷപ്പ്) ബിഷപ്പ് ഡോ. ഏബ്രഹാം ചാക്കോ ബിഷപ്പ് ഡോ. സി.വി. മാത്യു ബിഷപ്പ് ഡോ. ടി.സി. ചെറിയാൻ ബിഷപ്പ് ഡോ. എം.കെ. കോശി ബിഷപ്പ് എ.ഐ. അലക്സാണ്ടർ അവലംബം പുറത്തേക്കുള്ള കണ്ണികൾ സഭാ വെബ്സൈറ്റ്
സെന്റ് ജോർജ്ജ് യാക്കോബായ സുറിയാനി പള്ളി, ചുവന്നമണ്ണ് This article may be in need of reorganization to comply with Wikipedia's layout guidelines .
St George Jacobite Syrian church Chuvannamannu Madbhaha of st George Jacobite Syrian church Chuvannamannu St George Jacobite Syrian church Chuvannamannu
St George Jacobite Syrian Church Chuvannanannu
അന്ത്യോഖ്യാ സിംഹാസന ത്തിൻ കീഴിൽ ചുവന്നമണ്ണ് ദേശത്ത് 1955-ൽ‌ സ്ഥാപിതമായ ദേവാലയമാണ് ചുവന്നമണ്ണ് സെൻറ് ജോർജ്ജ് യാക്കോബായ സുറിയാനി പള്ളി.
ഗീവർഗീസ് സഹദായുടെ നാമത്തിൽ ദേവാലയം സ്ഥാപിച്ചിരിക്കുന്നു.
കുടിയേറ്റ കർഷകരായ ചുവന്നമണ്ണിലെ സുറിയാനി ക്രിസ്ത്യാനിക്കാർ തങ്ങളുടെ വിശ്വാസം നിലനിർത്തുന്നതിനുവേണ്ടി കരിപ്പകുന്ന്‌ പള്ളിയിലാണ് ആദ്യം വിശുദ്ധ കുർബനക്കായി ഒത്തുകൂടിയിരുന്നത്.
എന്നാൽ ആ ദേവാലയം പരിശുദ്ധ അന്ത്യോഖ്യാ സിംഹാസനത്തിൻ കീഴിലല്ല എന്ന ബോധ്യത്തോടെ അന്നത്തെ പൂർവികർ മൈലാട്ടുംപാറ എന്ന ദേശത്ത്  താൽക്കാലിക ദേവാലയം സ്ഥാപിച്ചു.
എന്നാൽ ചുവന്നമണ്ണിൽ നിന്നും കിലോമീറ്ററുകൾ യാത്ര ചെയ്താണ് പൂർവികർ ആരാധനയ്ക്കായി അവിടെ എത്തിയിരുന്നത്.
ചുവന്നമണ്ണിൽ ഒരു ആരാധനാലയം വേണം എന്ന ആഗ്രഹം മൂലം അന്നത്തെ ഇടവകക്കാർ മെത്രാപ്പോലീത്തയിൽ (അന്നത്തെ കൊച്ചി ഭദ്രാസന മെത്രാപ്പോലീത്ത) നിന്നും പള്ളി പണിയുന്നതിന് വേണ്ടി അനുവാദം വാങ്ങി.
തുടർന്ന് പള്ളിക്ക് ദാനമായി കിട്ടിയ സ്ഥലത്ത് വിശുദ്ധ ഗീവർഗീസ് സഹദായുടെ നാമത്തിൽ താൽക്കാലിക ദൈവാലയം നിർമ്മിച്ചു.
പരിശുദ്ധ പിതാക്കന്മാരായ വി. ഇഗ്നാത്തിയോസ് ഏലിയാസ് തൃതീയൻ ബാവ , വി. ബസേലിയോസ് എൽദോ ബാവ , വി. ഗ്രീഗോറിയോസ് ഗീവറുഗീസ് പരുമല തിരുമേനി എന്നീ പിതാക്കന്മാരുടെ തിരുശേഷിപ്പ്  2002 ൽ മോർ ദിവന്നാസിയോസ് തോമസ്  മെത്രാപോലീത്ത ( ഇപ്പോൾ മോർ ബസേലിയോസ് തോമസ് പ്രഥമൻ കാതോലിക്കാ ബാവ ) സ്ഥാപിച്ചു.
ഇപ്പോൾ കാണുന്ന ദേവാലയം 2012-ലാണ് നിർമ്മാണം പൂർത്തിയാക്കപ്പെട്ടത്.
ഇപ്പോഴത്തെ കാതോലിക്ക മോർ ബസേലിയോസ് തോമസ് പ്രഥമൻ ബാവയുടെ മുഖ്യകാർമ്മികത്വത്തിൽ മെയ് മാസം 5, 6 തീയതികളിൽ മൂറോൻ കൂദാശ നടത്തപ്പെട്ടു.
ഡിസംബർ 28, 29 തീയതികളിൽ  ഇടവകയുടെ കല്ലിട്ട പെരുന്നാളും, മെയ് 5,6 തീയതികളിൽ വിശുദ്ധ ഗീവർഗീസ് സഹദായുടെ ഓർമ്മപ്പെരുന്നാളും ഇടവക ആഘോഷിക്കുന്നു.
ഇടവകയുടെ കീഴിൽ ശുശ്രൂഷക സംഘം , സൺഡേ സ്കൂൾ ,വനിതാ സമാജം, യൂത്ത് അസോസിയേഷൻ , കുടുംബ യൂണിറ്റുകൾ എന്നിവ  പ്രവർത്തിച്ച് വരുന്നു.
കുരിശുപള്ളികൾ സെൻ്റ് ബസേലിയോസ് കുരിശുപള്ളി, ചുവന്നമണ്ണ് Mor baselios kurisuppalli, Chuvannamannu സെൻ്റ് ഇഗ്നാത്തിയോസ് ഏലിയാസ് തൃതീയൻ ബാവയുടെ നാമത്തിലുള്ള  പടിഞ്ഞാറെ കുരിശ്  , ചുവന്നമണ്ണ്റ്റ് സെന്റ് ജോർജ് കുരിശുപള്ളി, വഴക്കുംപാറ സെന്റ് മേരീസ് കുരിശുപള്ളി, ആയോട്         ‌ ST Mary's kurisupalli, Ayod സെന്റ് കുര്യക്കോസ് കുരിശുപള്ളി, വാര്യത്ത്ക്കാട് St Kuryakos kurisupalli, Varyathkkad ↑ ↑
സെന്റ് ജോർജ്ജ് സി‌എസ്‌ഐ ചർച്ച്, പള്ളിക്കുന്ന് ഇംഗ്ലീഷ് വിലാസം https://ml.wikipedia.org/wiki/St_George_CSI_Church_Pallikkunnu_Idukki സെന്റ് ജോർജ്ജ് സി‌എസ്‌ഐ ചർച്ച്, പള്ളിക്കുന്ന്
കേരളത്തിൽ, ഇടുക്കി ജില്ലയിലെ കുട്ടിക്കാനത്ത് പള്ളിക്കുന്നിൽ ഗോത്തിക് വാസ്തുവിദ്യയോടെ ബ്രിട്ടീഷുകാർ നിർമ്മിച്ച ആരാധനാലയമാണ് സെന്റ് ജോർജ്ജ് സി‌എസ്‌ഐ ചർച്ച് .
പള്ളിയുടെ അനുബന്ധമായുള്ള സെമിത്തേരിയും ചരിത്ര പ്രാധാന്യമുള്ളതാണ്.
ഇംഗ്ലണ്ട് , അയർലൻഡ് , സ്കോട്‌ലൻഡ് എന്നിവിടങ്ങളിൽ നിന്നുള്ള 34 പേരുടെ ശവകുടീരങ്ങൾ ഈ സെമിത്തേരിയിലുണ്ട്.
ഈ സെമിത്തേരിയിലാണ് മൂന്നാറിൽ തേയിലത്തോട്ടങ്ങൾ ഉണ്ടാക്കിയതിൽ നിർണായകസ്ഥാനം വഹിച്ചിരുന്ന ജോൺ ഡാനിയൽ മൺറോയെയും സംസ്കരിച്ചത്.
ഇവിടെ ഒരു കുതിരയുടെ ശവക്കല്ലറ കൂടി സ്ഥിതി ചെയ്യുന്നു.
സ്വാതന്ത്ര്യത്തിനുശേഷവും കുറേക്കാലം സെമിത്തേരി ബ്രിട്ടീഷ് ഹൈക്കമ്മീഷണറുടെ നിയന്ത്രണത്തിലായിരുന്നു.
ഇപ്പോഴും ഇതിന്റെ പരിപാലനത്തിന് ബ്രിട്ടീഷ് സർക്കാരിന്റെ സഹായം ലഭിക്കുന്നുണ്ട്.
മൂന്നാറിലെ ബ്രിട്ടീഷ് ചർച്ച് കൂടാതെ, ഹൈറേഞ്ച് മേഖലയിൽ ആദ്യമായി നിർമ്മിക്കപ്പെട്ട പള്ളിയാണ് ഇത്.
, ചരിത്രം സെന്റ് ജോർജ്ജ് സി‌എസ്‌ഐ ചർച്ച്, പള്ളിക്കുന്ന്-സ്ഥാപനവർഷ സൂചകഫലകം
തിരുവിതാംകൂർ രാജകുടുംബം നൽകിയ 15.62 ഏക്കർ ഭൂമിയിലാണ് പള്ളിയും സെമിത്തേരിയും നിലകൊള്ളുന്നത്.
1869-ൽ  ബ്രിട്ടീഷ് മിഷനറി ഹെൻറി ബേക്കർ ജൂനിയർ പള്ളി നിർമ്മിച്ചു.
ഇതിന്റെ നിർമ്മാണത്തിൽ ബ്രിട്ടീഷ് സ്വാധീനം കാണാം.
മതപരമായ ചടങ്ങുകൾക്ക് ഉപയോഗിക്കുന്ന, മരത്തിൽ കൊത്തിയ ഫർണിച്ചറുകളിൽ ബ്രിട്ടീഷ് കാലഘട്ടത്തിലെ അലങ്കാരങ്ങൾ കാണാം.
ഗ്ലാസ് കട്ട് ജനലുകളും പുരാതന തടി ഫർണിച്ചറുകളും പള്ളിയുടെ ഘടനയും ക്രമീകരണങ്ങളും ഇപ്പോഴും പഴയ ബ്രിട്ടീഷ് രീതിയെ പ്രതിഫലിപ്പിക്കുന്നു.
സെമിത്തേരി ബ്രിട്ടീഷ് ശ്മശാനത്തിലെ കുതിരയുടെ ശവകുടീരം
പള്ളിയുടെ മുൻവശത്തും വലതുവശത്തുമുള്ള ബ്രിട്ടീഷ് ശ്മശാനത്തിൽ 34 കല്ലറകളിൽ യൂറോപ്യൻ വംശജരെ അടക്കിയിരിക്കുന്നു.
അവിടെ സംസ്‌കരിക്കപ്പെട്ട ഏക ഇന്ത്യക്കാരൻ പള്ളിയിൽ സേവനമനുഷ്ഠിച്ച ഇന്ത്യൻ പുരോഹിതൻ നല്ലതമ്പിയാണ്.
ഇവിടെ ഒരു കുതിരയുടെ ശവകുടീരവും സ്ഥിതി ചെയ്യുന്നു.
ബ്രിട്ടീഷ് പ്ലാന്റർ ജോൺ ഡാനിയേൽ മൺറോയുടെ ഡൗണി എന്ന പെൺകുതിരയെയാണ് ഇവിടെ അടക്കം ചെയ്തിരിക്കുന്നത്.
1895 ഫെബ്രുവരി മാസത്തിൽ തന്റെ കുതിരപ്പുറത്ത് സഞ്ചരിക്കവേ പീരുമേട് വച്ചുണ്ടായ ഒരപകടത്തെത്തുടർന്ന് ജോൺ ഡാനിയൽ മൺറോയ്ക്ക് പരിക്കേൽക്കുകയും തുടർന്ന് മരണപ്പെടുകയായിരുന്നു.
അപകടത്തിൽ മരണപ്പെട്ട കുതിരയേയും മൺറോയുടെ ആഗ്രഹമനുസരിച്ച് അദ്ദേഹത്തിന്റെ കല്ലറയ്ക്കടുത്ത് തന്നെ അടക്കം ചെയ്തു.
ഈ രണ്ട് സ്മാരകങ്ങളും പരസ്പരം അഭിമുഖമായാണ് കാണപ്പെടുന്നത്.
തദ്ദേശീയരെ ബ്രിട്ടീഷ് ശ്മശാനത്തിൽ സംസ്കരിക്കാറില്ല.
അവ അടക്കംചെയ്യുന്നത് പള്ളിയുടെ ഇടതുവശത്തുള്ള സെമിത്തേരിയിലാണ്.
ചിത്രശാല സെന്റ് ജോർജ്ജ് സി‌എസ്‌ഐ ചർച്ച്, പിൻഭാഗം സെന്റ് ജോർജ്ജ് സി‌എസ്‌ഐ ചർച്ച്, പള്ളിക്കുന്ന്-കവാടം ജോൺ ഡാനിയൽ മൺറോയുടെ ശവകുടീരം അവലംബം
സെന്റ് തെരേസ ഓഫ് അവിലാസ് വിഷൻ ഓഫ് ദി ഹോളി സ്പിരിറ്റ് (റോട്ടർഡാം) ഇംഗ്ലീഷ് വിലാസം https://ml.wikipedia.org/wiki/Saint_Teresa_of_%C3%81vila%27s_Vision_of_the_Holy_Spirit_(Rotterdam)
1612-1614 നും ഇടയിൽ പീറ്റർ പോൾ റൂബൻസ് വരച്ച ചിത്രമാണ് സെന്റ് തെരേസ ഓഫ് അവിലാസ് വിഷൻ ഓഫ് ദി ഹോളിസ്പിരിറ്റ്.
ഈ ചിത്രം ഇപ്പോൾ റോട്ടർഡാമിലെ ബോയ്മാൻ വാൻ ബ്യൂനിൻഗെൻ മ്യൂസിയത്തിലാണ് സംരക്ഷിച്ചിരിക്കുന്നത്.
അവിലയിലെ തെരേസ തന്റെ ആത്മകഥയിൽ വിവരിച്ച ഒരു ദർശനം ഇതിൽ ചിത്രീകരിച്ചിരിക്കുന്നു.
(മറ്റ് രണ്ട് പതിപ്പുകൾ ഒരു സ്വകാര്യ ശേഖരത്തിലും കേംബ്രിഡ്ജിലെ ഫിറ്റ്‌സ്‌വില്ലിയം മ്യൂസിയത്തിലും) ഈ വിഷയത്തിന്റെ അവശേഷിക്കുന്ന മൂന്ന് പതിപ്പുകളിൽ ഒന്നാണ് ഇത്.
അവലംബം ↑ ↑ ↑ ഗ്രന്ഥസൂചിക Vlieghe, Hans, Saints (Corpus Rubenianum Ludwig Burchard, 8), nr. 152 , Arcade, Brussel, 1972 Jansen, Guido M.C., De verzameling van de Stichting Willem van der Vorm in het Museum Boymans-van Beuningen Rotterdam = Collection of the Willem van der Vorm Foundation at the Boymans Museum Rotterdam , nr. 5, Museum Boijmans Van Beuningen, Rotterdam, 1994 de Poorter, Nora, Rubens en zijn tijd , Museum Boijmans Van Beuningen, Rotterdam, 1996, 18
സെന്റ് തോമസ് കത്തീഡ്രൽ, പാലാ പുതിയ പള്ളി പ്രമാണം:Cathedral Churh Pala.jpg പഴയ പള്ളി
സിറോ മലബാർ സഭയുടെ കീഴിൽ പാലായിൽ സ്ഥിതി ചെയ്യുന്ന ഒരു ആരാധനാലയമാണ് സെന്റ് തോമസ് കത്തീഡ്രൽ .
പണ്ടുകാലത്ത് പല പള്ളികളുടെയും നിർമ്മാണം ചില വീട്ടുകാരുടെ സഹായത്തോടെയാണ് നടന്നിട്ടുള്ളത്.
പാലായിലെ പുത്തൻപള്ളിയുടെ നിർമ്മാണത്തിലും ഇവിടത്തെ നാലു കുടുംബങ്ങളുടെ സഹായം കിട്ടിയിരുന്നു.
വയലക്കൊന്വുകുടുംബം, തറയിൽ കുടുംബം, എറകോന്നി മാപ്പിള, കൂട്ടുങ്കൽ കുടുംബം എന്നിവയാണ് ആ കുടുംബങ്ങൾ.
ആദ്യകാലത്ത് അരുവിത്തുറയായിരുന്നു പാലായിലെ ക്രിസ്ത്യാനികൾ ആശ്രയിച്ചിരുന്ന പള്ളി.
അവിടത്തെ പ്രമാണിമാരായ കുടുംബങ്ങൾ കൂടിയാലോചിച്ചാണ് പുതിയ പള്ളിയെന്ന ആശയം മീനച്ചിൽ കർത്താവിനെ അറിയിച്ചത്.
അങ്ങനെ ക്രിസ്തുവർഷം 1002ൽ സെന്റ് തോമസിന്റെ പേരിലുള്ള പള്ളിയുടെ പണി ആരംഭിക്കുകയും ചെയ്തു.
ക്രിസ്തുവർഷം 1003 ഏപ്രിൽ മാസത്തിലെ ഉയർപ്പു തിരുന്നാൾ ദിവസം പള്ളിയുടെ പണി പൂർത്തിയാക്കി വെഞ്ചരിപ്പ് കർമ്മം നടത്തിയെന്നാണ് പാരമ്പര്യവിശ്വസം.
ആദ്യം പണികഴിപ്പിച്ച പള്ളി ക്ഷേത്രത്തിന്റെ മാതൃകയിലുള്ളതായിരുന്നു.
പാലാ പള്ളിയുടെ ഭരണകാര്യങ്ങൾ നാലുവീട്ടുകാരാണ് വളരെ കാലമായി നടത്തിയത്.
ഏതാണ്ട് 750 കൊല്ലകാലം ഇതുതുടർന്നു.
ഇത്രകാലം കുടുംബക്കാർ ഭരിച്ച ഒരു പള്ളി കേരളത്തിലില്ല.
പിന്നീട് കാലങ്ങൾ കഴിഞ്ഞപ്പോൾ ഈ കുടുംബക്കാരിൽനിന്ന് അധികാരങ്ങൾ എടുത്തുമാറ്റുകയും 16 കുടുംബങ്ങളെ ഉൾപ്പെടുത്തി വിപുലിക്കരിക്കുകയും ചെയ്തു.
പള്ളിയിൽ നിന്ന് അതികം അകലെയല്ലാതെ ചന്തയും സ്ഥാപിച്ചു.
ഇവിടേയ്ക്ക് ധാരാളം കുടിയേറ്റങ്ങൾ ഉണ്ടാകുകയും ചെയ്തു.
പ്രമാണം:Pala Valiyapally .jpg 1702-ൽ സ്രാമ്പിക്കൽ ഇട്ടൻ മാപ്പിള പുതുക്കി നിർമ്മിച്ച പള്ളി
പതിനാറാം നൂറ്റാണ്ടിന് ശേഷം നേരത്തെയുണ്ടായിരുന്ന പള്ളി പൊളിച്ച് പോർച്ചുഗീസ് ശില്പമാതൃകയിൽ ഇവിടെ പുതിയ പള്ളി പണിതു.
ആ പള്ളി പതിനെഴാം നൂറ്റാണ്ടിൽ തീവെച്ച് നശിപ്പിച്ചു.
തുടർന്ന് പതിനെട്ടാം നൂറ്റാണ്ടിലാണ് ഇപ്പോൾ കാണുന്ന പള്ളി പണിതത്.
നല്ല വലിപ്പമുള്ള കല്ലുകൾകൊണ്ടും, വരാൽപശയും, കടുക്കാവെള്ളവും ചേർത്ത് പ്രത്യേകരീതിയിൽ കൂട്ടിയെടുത്ത ചാന്തുകൊണ്ടാണ് ഈ പള്ളിയുടെ പണികൾ നടത്തിയത്.
പഴയപളളിയിൽ അയർലെൻഡിൻ വരുത്തിയ സംഗീതാത്മകമായ ശബ്ദം പുറപ്പെടുവിക്കുന്ന അഞ്ചു മണികളുണ്ട്.
1702-ൽ സ്രാമ്പിക്കൽ ഇട്ടൻ മാപ്പിളയാണ് ഇന്നു കാണുന്ന പഴയ പള്ളി പുതുക്കി നിർമ്മിച്ചത്.
1950 ജൂലൈമാസം 25ന് പരിശുദ്ധ സിംഹാസനത്തിൽ നിന്നും പുറപ്പെടുവിച്ച ക്വോഎക്ലേസിയാരും എന്ന​ അപ്പസ്തോലിക ലേഖനം മുഖേന ചങ്ങനാശ്ശേരി രൂപതയിൽപ്പെട്ട പാലാ, മുട്ടുചിറ, കുറവിലങ്ങാട്, ആനക്കല്ല്, രാമപുരം എന്നീ അഞ്ചു ഫെറോനകൾ ചേർത്തു പാലാ രൂപത സ്ഥാപിച്ചപ്പോൾ പാലാ പള്ളിയെ കത്തീഡ്രൽ എന്ന പദവിയിലേയ്ക്ക് ഉയർത്തുകയുണ്ടായി.
പുറത്തേക്കുള്ള കണ്ണികൾ St. Thomas Cathedral, Pala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെന്റ് തോമസ് കോളേജ്, കോഴഞ്ചേരി
പത്തനംതിട്ട ജില്ലയിലെ കോഴഞ്ചേരിയിൽ സ്ഥിതിചെയ്യുന്ന കോളേജാണ് സെന്റ് തോമസ് കോളേജ് .
മധ്യതിരുവിതാംകൂറിലെ പ്രധാനപ്പെട്ട ഉന്നതവിദ്യാഭ്യാസ സ്ഥാപനങ്ങളിലൊന്നാണ് ഇത്.
മലങ്കര മാർത്തോമ്മാ സുറിയാനി സഭയ്ക്ക് കീഴിൽ പ്രവർത്തിക്കുന്ന ഈ കോളേജ് 1953 -ൽ അന്നത്തെ മാർത്തോമ്മാ മെത്രാപ്പോലീത്തയായിരുന്ന യൂഹാനോൻ മാർത്തോമ്മായും , കുറുന്തോട്ടിക്കൽ കെ.ടി തോമസ് കശ്ശീശായും ചേർന്നാണ്  സ്ഥാപിച്ചത്.
1953ൽ സ്ഥാപിക്കപ്പെട്ടപ്പോൾ തിരിവിതാംകൂർ സർവ്വകലാശാലയുടെ കീഴിലാണ് കോളേജ് പ്രവർത്തിച്ചുകൊണ്ടിരുന്നത്, പിന്നീട് അത് കേരള സർവ്വകലാശാലയുടെ കീഴിലായി.
1983 മുതൽ മഹാത്മാഗാന്ധി സർവ്വകലാശാലയുടെ കീഴിലാണ് ഈ കോളേജ് പ്രവർത്തിക്കുന്നത്.
യു.ജി.സി. അംഗീകൃതമായ ഈ കോളേജിന് നാഷണൽ അസെസ്മെന്റ് ആൻഡ് അക്രെഡിറ്റേഷൻ കൗൺസിൽ എ++ ഗ്രേഡാണ് നൽകിയിട്ടുള്ളത്.
ഡോ ജോർജ്ജ് കെ അലക്സ് ആണ് കോളേജിന്റെ നിലവിലെ പ്രിൻസിപ്പൽ.
2013ൽ ഈ കോളേജിന്, ന്യൂനപക്ഷ വിദ്യാഭ്യാസ സ്ഥാപനങ്ങളുടെ ദേശീയ കമ്മീഷന്റെ 2004ലെ നിയമപ്രകാരം ന്യൂനപക്ഷ വിദ്യാഭ്യാസ സ്ഥാപനമെന്ന പദവി ലഭിച്ചു.
വിദ്യാഭ്യാസ മേഖലയിൽ സംസ്ഥാനത്തിന്റെ തെക്ക്-കിഴക്കൻ മലയോര പ്രദേശങ്ങൾക്ക് നൽകിയ സംഭാവനകളെ മാനിച്ച് 2013ൽ തിരുവിതാംകൂർ രാജകുടുംബം രാജമുദ്ര നൽകി ഈ കോളേജിനെ ആദരിച്ചു.
ലഭ്യമായ കോഴ്സുകൾ ബിരുദം ആർട്ട്സ് ബി.എ. ഇംഗ്ലീഷ് ബി.എ. മലയാളം ബി.എ. ഹിന്ദി ബി.എ. ഇക്കണോമിക്സ് ബി.എ. ഹിസ്റ്ററി സയൻസ് ബി.എസ്.സി. മാത്തമാറ്റിക്സ് ബി.എസ്.സി. ഫിസിക്സ് ബി.എസ്.സി. കെമിസ്ട്രി ബി.എസ്.സി. ബോട്ടണി ബി.എസ്.സി. സുവോളജി ബി.എസ്.സി. കമ്പ്യൂട്ടർ സയൻസ് കൊമേഴ്സ് ബി.കോം മോഡൽ 1 കമ്പ്യൂട്ടർ ആപ്ലിക്കേഷൻസ് ബി.കോം മോഡൽ 2 മാർക്കറ്റിംഗ് ബി.കോം മോഡൽ 1 കമ്പ്യൂട്ടർ ആപ്ലിക്കേഷൻസ് (സെൽഫ് ഫിനാൻസ്) ബി.ബി.എ (സെൽഫ് ഫിനാൻസ്) ബിരുദാനന്തര ബിരുദം ആർട്ട്സ് എം.എ. ഇക്കണോമിക്സ് എം.എ. ഇംഗ്ലീഷ് എം.എ. മലയാളം സയൻസ് എം.എസ്.സി. മാത്തമാറ്റിക്സ് എം.എസ്.സി. ഫിസിക്സ് എം.എസ്.സി. കെമിസ്ട്രി എം.എസ്.സി. ബോട്ടണി എം.എസ്.സി. സുവോളജി കൊമേഴ്സ് എം.കോം പാഠ്യേതര പ്രവർത്തനങ്ങൾ
എൻ.സി.സി , എൻ.എസ്.എസ്. യൂണിറ്റുകളും 25ഓളം മറ്റ് വ്യത്യസ്ത അസോസിയേഷനുകളും, ക്ലബ്ബുകളും ഈ കോളേജിൽ പ്രവർത്തിക്കുന്നുണ്ട്.
മുൻ പ്രിൻസിപ്പൽമാർ പ്രൊഫ. അലക്സാണ്ടർ കെ. സാമുവൽ (2009-13) പ്രൊഫ. ജോസഫ് ഫിലിപ്പ് (2008-09) പ്രൊഫ. കെ. ജോർജ്ജ് ഏബ്രഹാം (2006-08) റവ.
ഡോ. മാത്യു ദാനിയേൽ (2003-06) ഡോ. പി.ജെ. ഫിലിപ്പ് (1999-03) റവ.
ഡോ. ഫിലിപ്പ് വർഗീസ് (1997-99) പ്രൊഫ. എൻ. സാമുവേൽ തോമസ് (1995-97) ഡോ. എം.ടി. സൈമൺ (1990-95) പ്രൊഫ. ഒ.എ. ചെറിയാൻ (1979-90) പ്രൊഫ. കെ.വി. വർഗീസ് (1971-79) പ്രൊഫ. കെ.ജി. ജോർജ്ജ് (1966-71) പ്രൊഫ. എ.ജെ. ചെറിയാൻ (1953-66) പ്രമുഖരായ പൂർവ്വവിദ്യാർത്ഥികൾ പ്രൊഫ. പി.ജെ. കുര്യൻ എം.പി. ടി.കെ.എ. നായർ അവലംബം
സയ്യിദ് ഉമ്മർ ബാഫക്കി ഇംഗ്ലീഷ് വിലാസം https://ml.wikipedia.org/wiki/Sayed_Ummer_Bafakhy
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു സയ്യിദ് ഉമ്മർ ബാഫക്കി (ജീവിതകാലം: 24 നവംബർ 1921 - 01 ഓഗസ്റ്റ് 2008).
കൊണ്ടോട്ടി നിയമസഭാമണ്ഡലത്തിൽ നിന്നും മൂന്നാം കേരള നിയമസഭയിലേക്കും താനൂർ നിയമസഭാമണ്ഡലത്തിൽ നിന്നും നാലാം നിയമസഭയിലേക്കും മുസ്‌ലീം ലീഗിനെ പ്രതിനീധീകരിച്ച് ഇദ്ദേഹം അംഗമായിട്ടുണ്ട്.
സയ്യിദ് ഹാഷിം ബഫാക്കിയുടേയും ഷരീഫ റൗളയുടെയും മകനായി 1921 നവംബർ 24ന് ജനിച്ചു, സൈനബ ബീവി ആയിരുന്നു ഭാര്യ, ഇദ്ദേഹത്തിന് അഞ്ച് ആണ്മക്കളും അഞ്ച് പെണ്മക്കളുമാണുണ്ടായിരുന്നത്.
കൊയിലാണ്ടി മഠത്തിൽ സ്കൂൾ, കോഴിക്കോട് ഹൂമയത്തൂൽ ഇസ്ലാം ഹൈസ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസവും, മദീന സർവ്വകലാശാലയിൽ നിന്ന് ഖുർആൻ പഠനവും പൂർത്തിയാക്കി.
മുസ്ലീം ലീഗ് സംസ്ഥാന കമ്മിറ്റിയംഗം, സംസ്ഥാന ഭക്ഷ്യ ഉപദേശകസമിതിയംഗം, സംസ്ഥാന ടപ്പിയോക്ക മാർക്കറ്റിംഗ് എക്സ്പാൻഷൻ ബോർഡംഗം, മുസ്ലീം ലീഗ് കേരള ഘടകം വൈസ് പ്രസിഡന്റ്,  കോഴിക്കോട് താലൂക്ക് മുസ്ലീംലീഗ് പ്രസിഡന്റ്, മലബാർ മുസ്ലീംലീഗ് പ്രവർത്തക സമിതിയംഗം, മുസ്ലീംലീഗ് സംസ്ഥാന ജനറൽ സെക്രട്ടറി എന്നീ പദവികൾ ഇദ്ദേഹം വഹിച്ചിട്ടുണ്ട്.
ഇന്ത്യയിലെ അടിയന്തിരാവസ്ഥയുടെ കാലത്ത് 18മാസത്തോളം ജയിൽവാസമനുഭവിച്ചിട്ടുണ്ട്.
1970-75, 1975-76 കാലഘട്ടങ്ങളിൽ ഹൗസ് കമ്മിറ്റിയുടെ ചെയർമാൻ സ്ഥാനവും വഹിച്ചിരുന്നു.
താനൂരിലെ ടിപ്പു സുൽത്താൻ റോഡ് നിർമ്മാണം, തീരദേശ റോഡുവികസന പ്രവർത്തനം എന്നിവയുടെ വികസനത്തിന് ഇദ്ദേഹം നിർണ്ണായക  പങ്ക് വഹിച്ചിരുന്നു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1970 താനൂർ നിയമസഭാമണ്ഡലം സയ്യിദ് ഉമ്മർ ബാഫക്കി മുസ്‌ലീം ലീഗ് 35,960 22,147 യു.കെ. ദാമോദരൻ സ്വതന്ത്രൻ 13,813 2 1967 കൊണ്ടോട്ടി നിയമസഭാമണ്ഡലം സയ്യിദ് ഉമ്മർ ബാഫക്കി മുസ്‌ലീം ലീഗ് 33,166 19,292 എം.പി. ഗംഗാധരൻ കോൺഗ്രസ് 13,874 അവലംബം
സയ്യിദ് ഫഖ്റുദ്ദീൻ അഹ്‌മദ്
ഇന്ത്യയിലെ ഒരു ഇസ്‌ലാമികപണ്ഡിതനും നേതാവും നിയമജ്ഞനുമായിരുന്നു സയ്യിദ് ഫക്രുദ്ദീൻ അഹ്മദ് (1889-1972).
ഷാഹി മദ്രസയുടെ പ്രിൻസിപ്പൽ, ജംഇയ്യത്തുൽ ഉലമയെ ഹിന്ദ് അധ്യക്ഷൻ, ദാറുൽ ഉലൂം ദയൂബന്ദിലെ ഹദീഥ് അധ്യാപകൻ എന്നീ നിലകളിൽ അദ്ദേഹം പ്രവർത്തിച്ചിരുന്നു.
1889-ൽ ജനിച്ച ഫഖ്റുദ്ദീൻ, മാതാവിൽ നിന്നും മറ്റു മുതിർന്ന കുടുംബാംഗങ്ങളിൽ നിന്നും ഖുർആൻ പഠനം ആരംഭിച്ചു.
എട്ടാം വയസ്സിൽ അറബി ഭാഷാ വ്യാകരണവും ഘടനയുമൊക്കെ പഠിക്കാനാരംഭിച്ച അദ്ദേഹം മാജിദ് അലി ജൗൻപുരിയോടൊപ്പം മൻബഉൽ ഉലൂം മദ്രസ്സയിൽ പഠനമാരംഭിച്ചു.
അവരൊന്നിച്ച് പിന്നീട് ദൽഹിയിലെ വിവിധ മദ്രസ്സകളിൽ പഠിച്ചിരുന്നു .
1908-ൽ ദാറുൽ ഉലൂം ദയൂബന്ദിൽ പ്രവേശിച്ച ഫഖ്റുദ്ദീൻ മഹ്മൂദ് അൽ ഹസൻ ദയൂബന്ദിയുടെ കീഴിൽ ഹദീസ് പഠനം പൂർത്തിയാക്കി .
സയ്യിദ് മുഹമ്മദ് മൗലൽ ബുഖാരി ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
(ഡിസംബർ 2018) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
പതിനാറാം നൂറ്റാണ്ടിൽ കൊച്ചി രാജ്യത്ത്  ജീവിച്ചിരുന്ന സുപ്രസിദ്ധ ഖാദിരിയ്യ സൂഫി സന്യാസിയും ഇസ്ലാമിക മത പണ്ഡിതനും പ്രബോധകനുമാണ് സയ്യിദ് മുഹമ്മദ് മൗലൽ ബുഖാരി.
കേരളം , തമിഴ്നാട് , ലക്ഷദ്വീപ് തുടങ്ങിയ സ്ഥലങ്ങളിൽ ഇസ്ലാം മതപ്രചാരണം നടത്തിയ ഈ മുസ്ലിം മിഷനറി നേതാവാണ്  ലോക പൈതൃക മാപ്പിൽ ഇടം പിടിച്ച കൊച്ചി ചെമ്പിട്ട പള്ളിയുടെ പുനരുദ്ദാരണം നടത്തിയത്.
സയ്യിദ് മുഹമ്മദുൽ പൊന്നാനി .
ശൈഖ് ഉമറുൽ ഐദറുസിൽ മക്കിയുടെ മകൾ ആഇശ എന്നിവരുടെ മകനായി  ഹിജ്റ വർഷം 1144 ൽ (AD:1731-32) കവരത്തിയിലാണ് മൗലൽ ബുഖാരി ജനിക്കുന്നത് .
റഷ്യയിൽ ഇസ്ലാം മതം പ്രചരിപ്പിച്ച സൂഫി സന്യാസി സയ്യിദ് മഹ്മൂദ് ബുഖാരിയുടെ  ബുഖാരി  സയ്യിദ് വംശാവലിയിലാണ് മുഹമ്മദ് മൗലയുടെ പാരമ്പര്യം.
കേരളത്തിലെ പ്രശസ്ത സൂഫി സന്യാസികളായിരുന്ന സയ്യിദ് ജലാലുദ്ദീൻ ബുഖാരി , സയ്യിദ്  ഇസ്മാഈൽ ബുഖാരി എന്നിവർ  മൗലൽ ബുഖാരിയുടെ പിതാമഹന്മാരാണ്.
സ്വപിതാവിൽ നിന്നും ഖുറാൻ, കർമശാസ്ത്രം, ഹദീസ് എന്നിവകളിൽ  പ്രാഥമിക വിദ്യാഭ്യാസം നേടിയ മൗല തുടർ പഠനത്തിനായി 'മുഹമ്മദ് ഖാസിം' എന്ന സൂഫി സന്യാസിയെ സമീപിച്ചു, ബാല്യത്തിലെ  മാതാപിതാക്കളെ  നഷ്ടപ്പെട്ട മൗലൽ ബുഖാരിയെ പിന്നീട് സംരക്ഷിച്ചതും,  മത ആത്മീയ വിശ്യാഭ്യാസം പകർന്നു നൽകിയതും ശൈഖ് സയ്യിദ് മുഹമ്മദ് ഖാസിം ജീലാനി കവരത്തി ആയിരുന്നു .
ഗുരുക്കന്മാരിൽ നിന്നും മതാത്മീയ വിദ്യാഭ്യാസം നുകർന്നതിനു ശേഷം കേരളം തമിഴ്നാട് ശ്രീലങ്ക എന്നിവിടങ്ങളിൽ ദേശാടനം നടത്തുകയും ഇസ്ലാം മതം പ്രചരിപ്പിക്കുകയും ചെയ്തു .
കൊച്ചി രാജ്യത്ത് ഇസ്ലാമിക മതപ്രചാരണം ശക്തപ്പെട്ടത്  ഇദ്ദേഹത്തിന്റെ കാലത്തായിരുന്നു.
തിരുവിതാം കൂർ ഭാഗങ്ങളിൽ കാണുന്ന 'സൈത് മുഹമ്മദ്' എന്ന പേരിൻറെ വ്യാപനം ഇദ്ദേഹത്തിന്റെ പ്രശസ്തി വെളിവാക്കുന്നുണ്ട്.
ശൈഖ് ഉമറുൽ ഖാഹിരി , ടിപ്പു സുൽത്താൻ , ഹൈദറോസ് കുട്ടി മൂപ്പർ , ചന്ദനപ്പള്ളി മസ്താൻ , ഗുണം കുടി മസ്താൻ , ശൈഖ് അബ്ദുൽ ഖാദിർ മലാക്ക തുടങ്ങി പ്രസ്തരായ  ശിഷ്യന്മാർ ഇദ്ദേഹത്തിനുണ്ട്.
വാസന കാലത്ത് അറക്കൽ രാജവംശത്തിന്റെ ക്ഷണമനുസരിച്ചു കണ്ണൂരിൽ വാസമുറപ്പിച്ച  ഇദ്ദേഹം 14-05-1793 (1207 ശവ്വാൽ 3) ന് നിര്യാതനായി.
ശൈഖ് മുഹമ്മദ് മാപ്പിള ലബ്ബാ ആലിം രചിച്ച 'മിൻഹത്തുൽ ബാരി ഫീ മദ്ഹത്തിൽ ബുഖാരി' അവലംബം ↑ ബുഖാരി പ്രമുഖരും ചരിത്രതാവഴിയും-സയ്യിദ് ഉനൈസ് അൽ  ബുഖാരി മേല്മുറി, സാദാത്ത് ബുക്സ്, മലപ്പുറം ↑ കേരളത്തിലെ പ്രവാചകകുടുംബങ്ങള് ഉത്ഭവചരിത്രം-മുജീബ് തങ്ങള് കൊന്നാര്, ഷിഫാ ബുക്സ്റ്റാള് ↑ മുഹമ്മദ് മറ്റത്ത്- മമ്പുറം ചരിത്രം, പേജ് 22.
↑ ഉമ്മര് കുട്ടി- കണ്ണൂരിലെ ഇസ്ലാമികാവിര്ഭാവം -സയ്യിദ് മുഹമ്മദ് മൗലൽ ബുഖാരി-
സയ്യിദ് മുഹമ്മദ് ഷാർഫുദ്ദീൻ ക്വാഡ്രി
ഇന്ത്യൻ സ്വാതന്ത്ര്യ പ്രവർത്തകനും ഗാന്ധിയനും യുനാനി വൈദ്യശാസ്ത്രത്തിലെ വൈദ്യനുമായിരുന്നു സയ്യിദ് മുഹമ്മദ് ഷാർഫുദ്ദീൻ ക്വാഡ്രി (1901–2015).
1930 ലെ സാൾട്ട് മാർച്ചിൽ ഗാന്ധിജിക്കൊപ്പം പോയ അദ്ദേഹം ബ്രിട്ടീഷുകാർ ഗാന്ധിജിയെ കട്ടക്ക് ജയിലിൽ തടവിലാക്കിയപ്പോൾ അദ്ദേഹത്തിന്റെ കൂടെ ജയിലിൽ ഉണ്ടായിരുന്നു.
ഹിക്മത്-ഇ-ബംഗാല എന്ന മെഡിക്കൽ മാസികയുടെ സ്ഥാപകനായ അദ്ദേഹം കൊൽക്കത്ത യുനാനി മെഡിക്കൽ കോളേജും ആശുപത്രിയും സ്ഥാപിച്ചവരുടെ കൂട്ടത്തിലുണ്ടായിരുന്നു.
ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് 2007 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.
1901 ഡിസംബർ 25 ന് ഇന്ത്യൻ സംസ്ഥാനമായ ബീഹാറിലെ നവഡ ജില്ലയിലെ കുമ്രാവയിൽ യുനാനി പരിശീലകനായ മുഹമ്മദ് മൊഹിബ്ബുദീന്റെ മകനായി സയ്യിദ് മുഹമ്മദ് ഷാർഫുദ്ദീൻ ക്വാഡ്രി ജനിച്ചു.
മുപ്പതുകളുടെ മധ്യത്തിലായിരുന്നപ്പോൾ അദ്ദേഹത്തിന്റെ കുടുംബം കൊൽക്കത്തയിലേക്ക് മാറി, അവിടെ അദ്ദേഹം ജീവിതകാലം മുഴുവൻ ചെലവഴിച്ചു.
പിതാവിൽ നിന്ന് യുനാനി മെഡിസിൻ പഠിച്ച അദ്ദേഹം പ്രാക്ടീസിൽ പിതാവിനെ സഹായിച്ചു.
ഈ സമയത്ത്, ഇന്ത്യൻ സ്വാതന്ത്ര്യസമരത്തിൽ പങ്കാളിയായ അദ്ദേഹം 1930 ൽ ഗാന്ധിജിക്കൊപ്പം സാൾട്ട് മാർച്ചിൽ പങ്കെടുക്കുകയും ജയിലിൽ അടയ്ക്കപ്പെടുകയും ചെയ്തു.
സ്വാതന്ത്ര്യ പ്രവർത്തകരുമായുള്ള ബന്ധം അദ്ദേഹം തുടർന്നു.
പിന്നീട് ഇന്ത്യയുടെ ആദ്യ പ്രസിഡന്റാകാൻ പോകുന്ന രാജേന്ദ്ര പ്രസാദ് ശ്വാസകോശ സംബന്ധമായ അസുഖത്തെ തുടർന്ന് രോഗബാധിതനായപ്പോൾ, ഭാവി പ്രസിഡന്റിനെ ചികിത്സിക്കാൻ ക്വാഡ്രി പിതാവിനെ സഹായിച്ചു.
കൊളോണിയൽ ഇന്ത്യയുടെ വിഭജനത്തിന് വേണ്ടി വാദിച്ച ദ്വിരാഷ്ട്ര സിദ്ധാന്തത്തെ സയ്യിദ് മുഹമ്മദ് ഷാർഫുദ്ദീൻ ക്വാഡ്രി എതിർത്തു.
യുനാനി സിസ്റ്റത്തിനെപ്പറ്റിയുള്ള ഒരു മെഡിക്കൽ മാഗസിനായ ഹിക്മത്-ഇ-ബംഗാള -യുടെ സ്ഥാപകൻ കൂടിയായിരുന്നു ക്വാഡ്രി.